History of the Later Han/卷07

孝桓帝紀第七

孝桓皇帝諱志，肅宗曾孫也. 祖父河間孝王開，父蠡吾侯翼，母匽氏. 翼卒，帝襲爵為侯.

本初元年，梁太后征帝到夏門亭，將妻以女弟. 會質帝崩，太后遂與兄大將軍冀定策禁中，閏月庚寅，使冀持節，以王青蓋車迎帝入南宮，其日即皇帝位，時年十五. 太后猶臨朝政.

秋七月乙卯，葬孝質皇帝于靜陵.

齊王喜薨.

辛巳，謁高廟、光武廟. 丙戌，詔曰：「孝廉、廉吏皆當典城牧民，禁奸舉善，興化之本，恒必由之. 詔書連下，分明懇惻，而在所玩習，遂至怠慢，選舉乖錯，害及元元. 頃雖頗繩正，猶未懲改. 方今淮夷未殮，軍師屢出，百姓疲悴，困于徵發. 庶望群吏，惠我勞民，蠲滌貪穢，以祈休詳. 其令秩滿百石，十歲以上，有殊才異行，乃得參選. 臧吏子孫，不得察舉. 杜絕邪偽請托之原. 令廉白守道者得信其操. 各明守所司，將觀厥後. 」

九月戊戌，追尊皇祖河間孝王曰孝穆皇，夫人趙氏曰孝穆皇后，皇考蠡吾侯曰孝崇皇. 冬十月甲午，尊皇母匽氏為孝崇博園貴人.

建和元年春正月辛亥朔，日有食之. 詔三公、九卿、校尉各言得失. 戊午，大赦天下. 賜史更勞一歲；男子爵，人二級，為父後及三老、孝悌、力田人三級；鰥、寡、孤、獨、篤癃、貧不能自存者粟，人五斛；貞婦帛，人三匹. 災害所傷什四以上，勿收田租；其不滿者，以實除之.

二月，荊、揚二州人多餓死，遣四府掾分行賑給.

沛國言黃龍見譙.

夏四月庚寅，京師地震. 詔大將軍、公、卿、校尉舉賢良方正、能直言極諫者各一人. 又命列侯、將、大夫、禦史、謁者、千石、六百石、博士、議郎、郎官各上封事，指陳得失. 又詔大將軍、公、卿、郡、國舉至孝篤行之士各一人. 壬辰，詔州郡不得迫脅驅逐長吏. 長吏臧滿三十萬而不糾舉者，刺史、二千石以縱避為罪. 若有擅相假印綬者，與殺人同棄市論. 丙午，詔郡國系囚減死罪一等，勿笞. 唯謀反大逆，不用此書. 又詔曰：「比起陵塋，彌歷時節，力役既廣，徒隸尤勤. 頃雨澤不沾，密雲複散，倘或在茲. 其令徒作陵者減刑各六月. 」

是月，立阜陵王代兄勃遒亭侯便為阜陵王.

郡國六地裂，水湧井溢. 芝草生中黃藏府.

六月，太尉胡廣罷，大司農杜喬為太尉.

秋七月，勃海王鴻薨，立帝弟蠡吾侯悝為勃海王.

八月乙未，立皇后梁氏.

九月丁卯，京師地震.

太尉杜喬免.

冬十月，司徒趙戒為太尉，司空袁湯為司徒，前太尉胡廣為司空.

十一月，濟陰言有五色大鳥見於己氏. 戊午，減天下死罪一等，戍邊.

清河劉文反，殺國相射暠，欲立清河王蒜為天子；事覺伏誅. 蒜坐貶為尉氏候，徙桂陽，自殺. 前太尉李固、杜喬皆下獄死. 陳留盜賊李堅自稱皇帝，伏誅.

二年春正月甲子，皇帝加元服. 庚午，大赦天下. 賜河間、勃海二王黃金各百斤，彭城諸國王各五十斤；公主、大將軍、三公、特進、侯、中二千石、二千石、將、大夫、郎吏、從官、四姓及梁、鄧小侯、諸夫人以下帛，各有差. 年八十以上賜米、酒、肉，九十以上加帛二匹，綿三斤.

三月戊辰，帝從皇太后幸大將軍梁冀府.

白馬羌寇廣漢屬國，殺長吏，益州刺史率板楯蠻討破之.

夏四月丙子，封帝弟碩為平原王，奉孝崇皇祀. 尊孝崇皇夫人馬氏為孝崇園貴人.

嘉禾生大司農帑藏.

五月癸醜，北宮掖廷中德陽殿及左掖門火，車駕移幸南宮.

六月，改清河為甘陵，立安平王得子經侯理為甘陵王.

秋七月，京師大水. 河東言木連理.

冬十月，長平陳景自號「黃帝子」，署置官屬，又南頓管伯亦稱「真人」，並圖舉兵，悉伏誅.

三年春三月甲申，彭城王定薨.

夏四月丁卯晦，日有食之.

五月乙亥，詔曰：「蓋聞天生蒸民，不能相理，為之立君，使司牧之. 君道得於下，則休祥著乎上；庶事失其序，則咎征見乎象. 間者，日食毀缺，陽光晦暗，朕祗懼潛思，匪遑啟處. 傳不雲乎：'日食修德，月食修刑. '昔孝章帝湣前世禁徙，故建初之元，並蒙恩澤，流徙者使還故郡，沒入者免為庶民. 先皇德政，可不務乎！其自永建元年迄乎今歲，凡諸妖惡，支親從坐，及吏民減死徙邊者，悉歸本郡；唯沒入者不從此令. 」

六月庚子，詔大將軍、三公、特進、侯，其與卿、校尉舉賢良方正、能直言極諫之士各一人. 乙卯，震憲陵寢屋.

秋七月庚申，廉縣雨肉.

八月乙丑，有星孛於天市. 京師大水.

九月己卯，地震. 庚寅，地又震. 詔死罪以下及亡命者贖，各有差. 郡國五山崩.

冬十月，太尉趙戒免. 司徒袁湯為太尉，大司農河內張歆為司徒.

十一月甲申，詔曰：「朕攝政失中，災眚連仍，三光不明，陰陽錯序. 監寐寤歎，疢如疾首. 今京師廝舍，死者相枕，郡縣阡陌，處處有之，甚違周文掩胔之義. 其有家屬而貧無以葬者，給直，人三千，喪主布三匹；若無親屬，可于官E346地葬之，表識姓名，為設祠祭. 又徙在作部，疾病致醫藥，死亡厚埋藏. 民有不能自振及流移者，稟穀如科. 州郡檢察，務崇恩施，以康我民. 」

和平元年春正月甲子，大赦天下，改元和平.

乙丑，詔曰：「曩者遭家不造，先帝早世. 永惟大宗之重，深思嗣續之福，詢謀台輔，稽之兆占. 既建明哲，克定統業，天人協和，萬國咸寧. 元服已加，將即委付，而四方盜竊，頗有未靜，故假延臨政，以須安謐. 幸賴股肱禦侮之助，殘醜消蕩，民和年稔，普天率土，遐邇洽同. 遠覽'複子明辟'之義，近慕先姑歸授之法，及今令辰，皇帝稱制. 群公卿士，虔恭爾位，F57C力一意，勉同斷金. '展也大成'，則所望矣. 」

二月，扶風妖賊裴優自稱皇帝，伏誅. 甲寅，皇太后梁氏崩.

三月，車駕徙幸北宮. 甲午，葬順烈皇后.

夏五月庚辰，尊博園匽貴人曰孝崇皇后.

秋七月，梓潼山崩.

冬十一月辛巳，減天下死罪一等，徙邊戍.

元嘉元年春正月，京師疾疫，使光祿大夫將醫藥案行. 癸酉，大赦天下，改元元嘉.

二月，九江、廬江大疫. 甲午，河間王建薨.

夏四月己醜，安平王得薨.

京師旱. 任城、梁國饑，民相食.

司徒張歆罷，光祿勳吳雄為司徒.

秋七月，武陵蠻叛.

冬十月，司空胡廣罷.

十一月辛巳，京師地震.

閏月庚午，任城王崇薨. 太常黃瓊為司空.

二年春正月，西域長史王敬為於B17D國所殺. 丙辰，京師地震.

夏四月甲寅，孝崇皇后匽氏崩. 庚午，常山王豹薨.

五月辛卯，葬孝崇皇后于博陵.

秋七月庚辰，日有食之.

八月，濟陰言黃龍見句陽，金城言黃龍見允街.

冬十月乙亥，京師地震.

十一月，司空黃瓊免.

十二月，特進趙戒為司空.

右北平太守和旻坐臧，下獄死.

永興元年春二月，張掖言白鹿見.

三月丁亥，幸鴻池.

夏五月丙申，大赦天下，改元永興. 丁酉，濟南王廣薨，無子，國除.

秋七月，郡國三十二蝗. 河水溢. 百姓饑窮，流冗道路，至有數十萬戶，冀州尤甚. 詔在所賑給乏絕，安慰居業.

冬十月，太尉袁湯免，太常胡廣為太尉. 司徒吳雄罷，司空趙戒免；乙太僕黃瓊為司徒，光祿勳房植為司空.

十一月丁醜，詔減天下死罪一等，徙邊戍.

是歲，武陵太守應奉招誘叛蠻，降之.

二年春正月甲午，大赦天下.

二月辛醜，初聽刺史、二千石行三年喪服. 癸卯，京師地震，詔公、卿、校尉舉賢良方正、能直言極諫者各一人. 詔曰：「比者星辰謬越，坤靈震動，災異之降，必不空發. 敕己修政，庶望有補. 其輿服制度有逾侈長飾者，皆宜損省. 郡縣務存儉約，申明舊令，如永平故事. 」

六月，彭城泗水增長逆流. 詔司隸校尉、部刺史曰：「蝗災為害，水變仍至，五穀不登，人無宿儲. 其令所傷郡國種蕪菁以助人食. 」

京師蝗. 東海朐山崩.

九月丁卯朔，日有食之. 詔曰：「朝政失中，雲漢作旱，川靈湧水，蝗螽孽蔓，殘我百穀，太陽虧光，饑饉薦臻. 其不被害郡縣，當為饑餒者儲. 天下一家，趣不糜爛，則為國寶. 其禁郡、國不得賣酒，祠祀裁足. 」

太尉胡廣免，司徒黃瓊為太尉.

閏月，光祿勳尹頌為司徒.

減天下死罪一等，徙邊戍. 蜀郡李伯詐稱宗室，當立為「太初皇帝」，伏誅.

冬十一月甲辰，校獵上林苑，遂至函谷關，賜所過道傍年九十以上錢，各有差.

太山、琅邪賊公孫舉等反叛，殺長吏.

永壽元年春正月戊申，大赦天下，改元永壽.

二月，司隸、冀州饑，人相食. 敕州郡賑給貧弱. 若王侯吏民有積穀者，一切貣十分之三，以助稟貸；其百姓吏民者，以見錢雇直. 王侯須新租乃償.

夏四月，白烏見齊國.

六月，洛水溢，壞鴻德苑. 南陽大水. 司空房植免，太常韓縯為司空.

詔太山、琅琊遇賊者，勿收租、賦，複更、算三年. 又詔被水死流失屍骸者，令郡縣鉤求收葬；及所唐突壓溺物故，七歲以上賜錢，人二千. 壞敗廬舍，亡失谷食，尤貧者稟，人二斛. 」

巴郡、益州郡山崩.

秋七月，初置太山、琅邪都尉官.

南匈奴左薁鞬台耆、且渠伯德等叛，寇美稷，安定屬國都尉張奐討除之.

二年春正月，初聽中官得行三年服.

二月甲申，東海王臻薨.

三月，蜀郡屬國夷叛.

秋七月，鮮卑寇雲中. 太山賊公孫舉等寇青、兗、徐二州，遣中郎將段熲討，破斬之.

冬十一月，置太官右監丞官.

十二月，京師地震.

三年春正月己未，大赦天下.

夏四月，九真蠻夷叛，太守式討之，戰歿；遣九真都尉魏朗擊破之. 複屯據日南.

閏月庚辰晦，日有食之.

六月，初以小黃門為守宮令，置冗從右僕射官.

京師蝗. 秋七月，河東地裂.

冬十一月，司徒尹頌薨.

長沙蠻叛，寇益陽.

司空韓縯為司徒，太常北海孫朗為司空.

延熹元年春三月己酉，初置鴻德苑令.

夏五月己酉，大會公卿以下，賞賜各有差.

甲戌晦，日有食之. 京師蝗.

六月戊寅，大赦天下，改元延熹. 丙戌，分中山置博陵郡，以奉孝崇皇園陵. 大雩.

秋七月己巳，雲陽地裂. 甲子，太尉黃瓊免，太常胡廣為太尉.

冬十月，校獵廣成，遂幸上林苑.

十二月，鮮卑寇邊，使匈奴中郎將張奐率南單于擊破之.

二年春二月，鮮卑寇雁門. 己亥，阜陵王便薨.

蜀郡夷寇蠶陵，殺縣令.

三月，複斷刺史、二千石行三年喪.

夏，京師雨水.

六月，鮮卑寇遼東.

秋七月，初造顯陽苑，置丞. 丙午，皇后梁氏崩. 乙丑，葬懿獻皇后于懿陵.

大將軍梁冀謀為亂. 八月丁醜，帝御前殿，詔司隸校尉張彪將兵圍冀第，收大將軍印綬，冀與妻皆自殺. 衛尉梁淑、河南尹梁胤、屯騎校尉梁讓、越騎校尉梁忠、長大校尉梁戟等，及中外宗親數十人，皆伏誅. 太尉胡廣坐免. 司徒韓糸寅、司空孫朗下獄.

壬午，立皇后鄧氏，追廢懿陵為貴人塚. 詔曰：「梁冀奸暴，濁亂王室. 孝質皇帝聰敏早茂，冀心懷忌畏，私行殺毒. 永樂太后親尊莫二，冀又遏絕，禁還京師，使朕離母子之愛，隔顧複之恩. 禍害深大，罪釁日滋. 賴宗廟之靈，及中常侍單超、徐璜、具瑗、左悺、唐衡、尚書令尹勳等激憤建策，內外協同，漏刻之間，桀逆梟夷. 斯誠社稷之佑，臣下之力，宜班慶賞，以酬忠勳. 其封超等五人為縣侯，勳等七人為亭侯. 」於是舊故恩私，多受封爵.

大司農黃瓊為太尉，光祿大夫中山祝恬為司徒，大鴻臚梁國盛允為司空. 初置秘書監官.

冬十月壬申，行幸長安. 乙酉，幸未中宮. 甲午，祠高廟.

十一月庚子，遂有事十一陵. 壬寅，中常侍單超為車騎將軍.

十二月己巳，至自長安，賜長安民粟人十斛，園陵人五斛，行所過縣三斛.

燒當等八種羌叛，寇隴右，護羌校尉段熲追擊于羅亭，破之.

天竺國來獻.

三年春正月丙申，大赦天下. 丙午，車騎將軍單超薨.

閏月，燒何羌叛，寇張掖，護羌校尉段熲追擊于積石，大破之. 白馬令李雲坐直諫，下獄死.

夏四月，上郡言甘露降.

五月甲戌，漢中山崩.

六月辛醜，司徒祝恬薨.

秋七月，司空盛允為司徒，太常虞放為司空.

長沙蠻寇郡界.

九月，太山、琅邪賊勞丙等複叛，寇掠百姓. 遣禦史中丞趙某持節督州郡討之. 丁亥，詔無事之官權絕奉，豐年如故.

冬十一月，日南蠻賊率眾詣郡降. 勒姐羌圍允街，段熲擊破之.

太山賊叔孫無忌攻殺都尉侯章. 十二月，遣中郎將宗資討破之.

武陵蠻寇江陵，車騎將軍馮緄討，皆降散. 荊州刺史度尚討長沙蠻，平之.

四年春正月辛酉，南宮嘉德殿火. 戊子，丙署火. 大疫.

二月壬辰，武庫火.

司徒盛允免，大司農種暠為司徒.

三月，省冗從右僕射官. 太尉黃瓊免.

夏四月，太常劉矩為太尉. 甲寅，封河間王開子博為任城王.

五月辛酉，有星孛於心. 丁卯，原陵長壽門火. 己卯，京師雨雹. 六月，京兆、扶風及涼州地震. 庚子，岱山及博尤來山並穨裂. 己酉，大赦天下.

司空虞放免，前太尉黃瓊為司空.

犍為屬國夷寇鈔百姓，益州刺史山昱擊破之. 零吾羌與先零諸種並叛，寇三輔.

秋七月，京師雩. 減公卿以下奉，貣王侯半租. 占賣關內侯、虎賁、羽林、緹騎營士、五大夫錢各有差.

九月，司空黃瓊免，大鴻臚劉寵為司空.

冬十月，天竺國來獻. 南陽黃武與襄城惠得、昆陽樂季訞言相署，皆伏誅.

先零沈氐羌與諸種羌寇並、涼二州，十一月，中郎將皇甫規擊破之.

十二月，夫餘王遣使來獻.

五年春正月，省太官右監丞. 壬午，南宮丙署火.

三月，沈氐羌寇張掖、酒泉. 壬午，濟北王次薨.

夏四月，長沙賊起，寇桂陽、蒼梧. 驚馬逸象突入宮殿. 乙丑，恭陵東闕火. 戊辰，虎賁掖門火. 己巳. 太學西門自壞.

五月，康陵園寢火. 長沙、零陵賊起，攻桂陽、蒼梧、南海、交阯，遣禦史中丞盛修督州郡討之，不克. 乙亥，京師地震. 詔公、卿各上封事. 甲申，中藏府承祿署火.

秋七月己未，南宮承善闥火.

鳥吾羌寇漢陽、隴西、金城，諸郡兵討破之.

八月庚子，詔減虎賁、羽林住寺不任事者半奉，勿與冬衣；其公卿以下給冬衣之半.

艾縣賊焚燒長沙郡縣，寇益陽，殺令. 又零陵蠻亦叛，寇長沙. 己卯，罷琅邪都尉官.

冬十月，武陵蠻叛，寇江陵，南郡太守李肅坐奔北棄市；辛醜，乙太常馮緄為車騎將軍，討之. 假公卿以下奉. 又換王侯租以助軍糧，出濯龍中藏錢還之.

十一月，馮緄大破叛蠻于武陵.

京兆虎牙都尉宗謙坐臧，下獄死. 滇那羌寇武威、張掖、酒泉. 太尉劉矩免，太常楊秉為太尉.

六年春二月戊午，司徒種暠薨.

三月戊戌，大赦天下.

衛尉潁川許栩為司徒.

夏四月辛亥，康陵東署火.

五月，鮮卑寇遼東屬國.

秋七月甲申，平陵園寢火.

桂陽盜賊李研等寇郡界.

武陵蠻複叛，太守陳奉與戰，大破降之. 隴西太守孫羌討滇那羌，破之.

八月，車騎將軍馮緄免.

冬十月丙辰，校獵廣成，遂幸函谷關、上林苑.

十一月，司空劉寵免. 南海賊寇郡界.

十二月，衛尉周景為司空.

七年春正月庚寅，沛王榮薨.

三月癸亥，隕石於鄠.

夏四月丙寅，梁王成薨.

五月己醜，京師雨雹.

秋七月辛卯，趙王乾薨.

野王山上有死龍. 荊州刺史度尚擊零陵、桂陽盜賊及蠻夷，大破平之.

冬十月壬寅，南巡狩. 庚申，幸章陵，祠舊宅，遂有事於園廟，賜守令以下各有差. 戊辰，幸雲夢，臨漢水；還，幸新野，祠湖陽、新野公主、魯哀王、壽張敬侯廟.

護羌校尉段熲擊當煎羌，破之.

十二月辛醜，車駕還宮.

八年春正月，遣中常侍左悺之苦縣，祠老子. 勃海王悝謀反，降為癭陶王. 丙申晦，日有食之. 詔公、卿、校尉舉賢良方正.

二月己酉，南宮嘉德署黃龍見. 千秋萬歲殿火.

太僕左稱有罪自殺.

癸亥，皇后鄧氏廢. 河南尹鄧萬世、虎賁中郎將鄧會下獄死.

護羌校尉段熲擊罕姐羌，破之.

三月辛巳，大赦天下.

夏四月甲寅，安陵園寢火. 丁巳，壞郡國諸房祀.

濟陰、東郡、濟北河水清.

五月壬申，罷太山都尉官. 丙戌，太尉楊秉薨.

六月丙辰，緱氏地裂.

桂陽胡蘭、朱蓋等複反，攻沒郡縣，轉寇零陵，零陵太守陳球拒之；遣中郎將度尚、長沙太守抗徐等擊蘭、蓋，大破斬之. 蒼梧太守張敘為賊所執，又桂陽太守任胤背敵畏懦，皆棄市.

閏月甲午，南宮長秋和歡殿后鉤楯、掖庭、朔平署火.

六月，段熲擊當煎羌於湟中，大破之.

秋七月，太中大夫陳蕃為太尉.

八月戊辰，初令郡國有田者畝斂稅錢.

九月丁未，京師地震.

冬十月，司空周景免，太常劉茂為司空. 辛巳，立貴人竇氏為皇后.

勃海妖賊蓋登等稱「太上皇帝」，有玉印、珪、璧、鐵券，相署置，皆伏誅.

十一月壬子，德陽殿西F8B9、黃門北寺火，延及廣義、神虎門，燒殺人.

使中常侍管霸之苦縣，祠老子.

九年春正月辛卯朔，日有食之. 詔公、卿、校尉、郡國舉至孝.

沛國戴異得黃金印，無文字，遂與廣陵人龍尚等共祭井，作符書，稱「太上皇」，伏誅.

己酉，詔曰：「比歲不登，民多饑窮，又有水旱疾疫之困. 盜賊徵發，南州尤甚. 災異日食，譴告累至. 政亂在予，仍獲咎征. 其令大司農絕今歲調度徵求，及前年所調未畢者，勿複收責. 其災旱盜賊之郡，勿收租，餘郡悉半入. 」

三月癸巳，京師有火光轉行，人相驚噪.

司隸、豫州饑死者什四五，至有滅戶者，遣三府掾賑稟之.

陳留太守韋毅坐臧自殺.

夏四月，濟陰、東郡、濟北、平原河水清.

司徒許栩免. 五月，太常胡廣為司徒.

六月，南匈奴及烏桓、鮮卑寇緣邊九郡.

秋七月，沈氐羌寇武威、張掖. 詔舉武猛，三公各二人，卿、校尉各一人. 太尉陳蕃免. 庚午，祠黃、老於濯龍宮.

遣使匈奴中郎將張奐擊南匈奴、烏桓、鮮卑.

九月，光祿勳周景為太尉.

南陽太守成瑨、太原太守劉質，並以譖棄市. 司空劉茂免. 大秦國王遣使奉獻.

冬十二月，洛城傍竹柏枯傷.

光祿勳汝南宣酆為司空. 南匈奴、烏桓率眾詣張奐降. 司隸校尉李膺等二百餘人受誣為黨人，並坐下獄，書名王府.

永康元年春正月，先零羌寇三輔，中郎將張奐破平之. 當煎羌寇武威，護羌校尉段熲追擊於鸞鳥，大破之. 西羌悉平.

夫餘王寇玄菟，太守公孫域與戰，破之.

夏四月，先零羌寇三輔.

五月丙申，京師及上黨地裂.

廬江賊起，寇郡界. 壬子晦，日有食之. 詔公、卿、校尉舉賢良方正.

六月庚申，大赦天下，悉除黨錮，改元永康. 丙寅，阜陵王統薨.

秋八月，魏郡言嘉禾生，甘露降. 巴郡言黃龍見.

六州大水，勃海海溢. 詔州郡賜溺死者七歲以上錢，人二千；一家皆被害者，悉為收斂；其亡失穀食，稟人三斛.

冬十月，先零羌寇三輔，使匈奴中郎將張奐擊破之.

十一月，西河言白菟見.

十二月壬申，複癭陶王悝為勃海王. 丁醜，帝崩于德陽前殿. 年三十六. 戊寅，尊皇后曰皇太后，太后臨朝.

是歲，複博陵、河間二郡，比豐、沛.

論曰：前史稱桓帝好音樂，善琴笙. 飾芳林而考濯龍之宮，設華蓋以祠浮圖、老子，斯將所謂「聽於神」乎！及誅梁冀，奮威怒，天下猶企其休息. 而五邪嗣虐，流衍四方. 自非忠賢力爭，屢折奸鋒，雖願依斟流彘，亦不可得已.

贊曰：桓自宗支，越躋天祿. 政移五幸，刑淫三獄. 傾宮雖積，皇身靡續.